Diari Oficial de la Generalitat Valenciana


Sumari del DOGV 7941, del 21-12-2016 (2016/10232)

Informació pública de la modificació dels Estatuts del Pla zonal 10, Àrea de gestió 5.
--------------------------------------------------------------------------------------

### Dades del document

Número de DOGV
:   7941

Data del DOGV
:   21-12-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/10514


Organisme emissor
:   Consorci Pzr de la Zona X, Area de Gestio 5

Tipus de document
:   Anunci

Informació pública de la modificació dels Estatuts del Pla zonal 10, Àrea de gestió 5. [2016/10148]  
La Junta del Consorci va aprovar la modificació dels seus Estatuts, en sessió celebrada el dia 14 de desembre de 2015, per a l'execució de les previsions del Pla zonal de residus 10 Àrea de Gestió 5, (Consorci per a la gestió de residus sòlids urbans del Baix Vinalopó) després de seguir tots els tràmits legals; a continuació, la va aprovar el Ple dels ens consorciats i, d'acord amb el que disposa l'article 109 de la Llei 8/2010, de 23 de juny, de règim local de la Comunitat Valenciana, es publica aquesta modificació amb el text següent:  
  
- L'apartat 1 de l'article 7. Òrgans del Consorci  
1. Hi són òrgans necessaris del Consorci:  
La Junta General.  
El president.  
El vicepresident.  
Suprimir l'apartat 4 de l'article 7 i, en conseqüència, els apartats 5, 6, 7, 8, 9, 10, 11 i 12 passen a ser 4, 5, 6, 7, 8, 9, 10 i 11 respectivament, on es lleven les referències a la Comissió de Govern; queden, així, en els termes següents, els apartats que s'indiquen a continuació:  
  
4. El president, òrgan unipersonal del Consorci, serà el president de la Diputació d'Alacant o diputat en qui delegue, i presidirà la Junta General.  
8. Els membres de la Junta General es renovaran totalment amb la mateixa periodicitat que les corporacions de què formen part els seus membres, i romandrà en funcions fins a la constitució de la nova Junta General. Durant aquest període no podran adoptar-s'hi acords que necessiten una majoria especial.  
9. La Junta General del Consorci es constituirà dins dels quatre mesos següents a aquell en què es constituïsca la corporació d'adscripció.  
Suprimir l'article 9 (de la Comissió de Govern) i article 15 (Règim de sessions de la Comissió de Govern).  
Com a conseqüència d'aquestes supressions els articles següents s'hi renumeren i es modifica la redacció dels articles que s'indiquen per contindre referències a la Comissió de Govern, tot adequant-se les seues atribucions:  
  
Article 9. De les atribucions del president  
1. Són atribucions del president les següents:  
a) La direcció del govern i administració del Consorci.  
b) Representació legal del Consorci en tots els àmbits, sense perjudici de les delegacions especials que puga fer.  
c) Convocar, presidir, dirigir les deliberacions, suspendre i alçar les sessions dels òrgans col·legiats del Consorci, així com autoritzar l'ordre del dia corresponent.  
d) Autoritzar, amb el seu vistiplau, les actes i certificacions dels acords que la Junta General hi adopte.  
e) Exercir la direcció superior de tot el personal del Consorci, i totes les competències que la legislació vigent atorga als presidents de les corporacions locals en matèria de personal que no estiguen atribuïdes, en aquests Estatuts, a un altre òrgan.  
f) L'exercici d'accions judicials i administratives en cas d'urgència.  
  
g) Vetlar pel compliment dels acords que la Junta General adopte.  
  
h) La contractació que no siga competència de la Junta General.  
i) Elaborar l'avantprojecte de pressupost.  
j) El desenvolupament de la gestió economicofinancera i pressupostària no atribuïda expressament a un altre òrgan.  
k) Promoure la participació dels agents econòmics i socials en totes les qüestions relacionades amb la reducció, la valoració i l'eliminació de residus.  
l) Impulsar programes de formació ambiental, informació, sensibilització i conscienciació social en l'àmbit dels residus.  
m) Mantindre un contacte permanent amb els responsables executius de les institucions i entitats integrants del Consorci a fi de garantir la màxima coordinació funcional.  
n) Les funcions previstes per al gerent en el supòsit de no crear-se aquest òrgan i en els casos d'absència, vacant o malaltia.  
o) Aquelles no atorgades expressament a la Junta General.  
2. El president podrà delegar en el vicepresident primer les facultats incloses en les lletres des de l'h) a la n) de l'apartat anterior.  
  
Article 10. Del vicepresident  
  
Article 11. Del gerent  
  
Article 12. Convocatòria de sessions  
1. La convocatòria de les reunions de la Junta General es farà amb sis dies d'antelació amb indicació del lloc i hora de celebració i haurà de contindre l'ordre del dia, fora del qual no s'hi podrà adoptar cap acord vàlid, llevat que es troben presents en la reunió tots els membres de l'òrgan i així ho acorden per unanimitat.  
2. En casos d'urgència, la convocatòria es farà, almenys, amb vint-i-quatre hores d'antelació per mitjans electrònics. En aquest cas, tan bon punt s'haja considerat l'ordre del dia, s'haurà d'apreciar, per majoria absoluta, l'existència de la urgència. Si no s'hi apreciés, es convocarà la sessió segons el que disposa el punt anterior.  
3. En relació amb l'apartat anterior, per majoria absoluta s'entendrà quan voten a favor més de la meitat de vots ponderats de la Junta General.  
  
Article 13. Règim de sessions de la Junta General  
  
Article 14. Clàusula de supletorietat  
En tot el no previst en aquests Estatuts, en relació amb el funcionament amb la Junta General, serà aplicable el que disposa la normativa de règim local per al Ple.  
  
Article 15. Personal  
3. La direcció tècnica dels serveis i instal·lacions del Consorci, així com la inspecció i control directe, podran recaure en el personal funcionari o laboral amb titulació adequada del mateix Consorci o de les entitats consorciades, designat per la Presidència.  
  
  
Article 16. Gestió pressupostària, comptabilitat i control intern  
  
Article 17. Compte general  
  
Article 18. Recursos del Consorci  
  
Article 19. Efectivitat de les aportacions dels ens consorciats  
  
  
Article 20. Patrimoni  
  
Article 21. Dissolució  
  
Article 22. Dret de separació  
  
Article 23. Règim jurídic  
  
Article 24. Interpretació  
  
Article 25. Modificació dels Estatuts  
Contra la modificació d'aquests Estatuts podrà interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà d'aquesta publicació, de conformitat amb el que disposa l'article 112-3 de la Llei 39/2015, d'1 d'octubre, de procediment administratiu comú de les administracions publiques i els articles 10.1.b i 46.1 de la Llei de la jurisdicció contenciosa administrativa.  
  
Alacant, 28 de novembre de 2016.- El president: Francisco Javier Sendra Mengual. La secretària: Amparo Koninckx Frasquet.